Rudolf Straeuli - Wikipedia
Rudolf August Wilkens Straeuli (gebore 20 Augustus 1963 in Pretoria, Suid-Afrika) is 'n rugbyspeler wat in die posisies van flank en agsteman vir die Springbokke gespeel het. Hy het later dieselfde Springbokspan afgerig. Hy het ook vir Noord Transvaal (later Blou Bulle) en Transvaal (later Goue Leeus) gespeel in die Curriebeker-kompetisie.
Rudolf August Wilkens Straeuli
20 September 1963 (1963-09-20) (56 jaar oud)
1998–1999 Bedford Blues 6 (0)
1994–1995 Suid-Afrika 10 (20)
Loopbaan as rugbyspelerWysig
Straeuli het op 9 Julie 1994 sy debuut vir Suid-Afrika gemaak teen die All Blacks waartydens hy 'n drie gedruk het. Hy het in 10 toetse in totaal gespeel, insluitend in die Rugbywêreldbeker 1995. Sy rugbyloopbaan (as speler) eindig op 18 November 1995 teen Engeland op die Twickenham-stadion.
Loopbaan as afrigterWysig
Straeuli het nie soveel opslae gemaak as rugbyspeler nie, maar was berug as Springbokafrigter. Nadat Harry Viljoen, die vorige afrigter, slegs 53% van sy wedstryde kon wen, was Straeuli deur baie beskou as die persoon wat Suid-Afrikaanse rugby kon regruk, en is op 1 Maart 2002 aangestel as afrigter.
Aan die begin het dinge goed verloop vir Straeuli en hy het sy eerste vier wedstryde gewen met oorwinings oor Walles, 'n 20 punt oorwinning oor Argentinië en 'n oorweldigende 60–18 oorwinning oor Samoa. Maar toe die Springbokke die wêreld se top tien spanne moes aandurf, het dinge ernstig begin skeefloop vir Straueli.
Onder Straeuli het die Springbokke 'n laagtepunt bereik in wêreldbekerrugby met rekordnederlae teen verskeie lande, insluitend:
30–10 teen Frankryk op die Stade Vélodrome, Marseille
21–6 teen Skotland op Murrayfield, Edinburg
53–3 teen Engeland op Twickenham, Londen
52–16 teen Nieu-Seeland op Loftus Versfeld, Pretoria
Deur al die nederlae was Straeuli se kommentaar aan die publiek dat hy nog aan sy span bou, en dat mense hom nie op sy Rugbywêreldbeker 2003-prestasie moet oordeel nie. Maar, toe Suid-Afrika vir die eerste keer ooit in 'n wêreldbekertoernooi nie die kwarteindstryd haal nie, is hy verplig om te bedank nadat inligting oor sy berugte Kamp Staaldraad oefenkamp bekend geword het.
Ter opsomming, Straeuli rig tydens 23 toetse af, maar wen slegs 52% van hulle, 'n slegter rekord as sy voorganger. Dit maak hom die springbokafrigter met die slegste wenrekord ooit in Suid-Afrikaanse geskiedenis, en sy span wen slegs twee van hul 17 wedstryde teen die top-ses spanne in die wêreld.
Rudolf Straeuli se rekord as afrigter
Rudolf Straeuli by www.genslin.us/bokke
Harry Viljoen Springbokafrigters
2002–2003 Opgevolg deur
Ontsluit van "https://af.wikipedia.org/w/index.php?title=Rudolf_Straeuli&oldid=2197147"
Last edited on 31 Mei 2020, at 08:34
Die bladsy is laas op 31 Mei 2020 om 08:34 bygewerk.